Steve Tshwete - Wikipedia
Minister van Veiligheid en Sekuriteit
17 Junie 1999 – 12 April 2002
Minister van Sport en Ontspanning
Stephen Vukile Tshwete (gebore 12 November 1938 in Springs – 12 April 2002, Pretoria) was 'n Suid-Afrikaanse politikus en ANC-aktivis. Hy was by Umkhonto we Sizwe betrokke en is vanaf Februarie 1964 tot 1983 op Robbeneiland aangehou, waarna hy in ballingskap gegaan het. Hy keer in 1990 na Suid-Afrika terug en hervat sy politieke bedrywighede as 'n lid van die ANC en 'n plaaslike koördineerder vir die Verenigde Demokratiese Front.
As die hoof van die ANC se sportkantoor was dit sy taak om die sportdissiplines wat voorheen deur apartheid geskei is saam te snoer. Hy het die gawe gehad om "geswore vyande na die onderhandelingstafel te bring en hulle as bondgenote weg te stuur...hy het van een sportsoort na die volgende gegaan om slaggate op hul pad na eenheid te oorbrug". Nadat hy Suid-Afrika se krieketliggame verenig het, het hy in Mei 1991 saam met Ali Bacher na Londen gereis en suksesvol aansoek gedoen vir Suid-Afrika se hertoelating tot die Internasionale Krieketraad.
As minister van sport en ontspanning het Tshwete 'n belangrike rol in skep van nierassige nasionale spanne gespeel. Hy het vanaf 1999 tot sy dood in April 2002 in Thabo Mbeki se eerste regering as die minister van veiligheid en sekuriteit gedien. Die Steve Tshwete Plaaslike Munisipaliteit in Mpumalanga is na hom vernoem.
In 1996 het hy die eerste Governor's Cup-seiljagresies vanaf Kaapstad na Sint Helena afgesit, deur die skeepsirene te blaas.
↑ Rodney Hartman, Ali: The Life of Ali Bacher, Penguin, Johannesburg, 2006, p. 322.
↑ Rodney Hartman, Ali: The Life of Ali Bacher, Penguin, Johannesburg, 2006, p. 323-31.
↑ Steve Vukhile Tshwete biography at ANC.org.za
↑ Governor's Cup op sainthelenaisland.info
ANC se verklaring oor die dood van Steve Tshwete
Sydney Mufamadi Minister van Veiligheid en Sekuriteit
1999–2002 Opgevolg deur
nuwe pos Minister van Sport en ontspanning
1994–1999 Opgevolg deur
Eerste kabinet van Thabo Mbeki (1999-2004)
Ontsluit van "https://af.wikipedia.org/w/index.php?title=Steve_Tshwete&oldid=1871506"
Die bladsy is laas op 27 Desember 2018 om 22:20 bygewerk.